DECIZIA COMISIEI
din 20 decembrie 2007
de modificare a Deciziilor 2002/231/CE, 2002/255/CE, 2002/272/CE, 2002/371/CE, 2003/200/CE și 2003/287/CE în vederea prelungirii perioadei de valabilitate a criteriilor ecologice de acordare a etichetei ecologice comunitare pentru anumite produse
[notificată cu numărul C(2007) 6800]
(Text cu relevanță pentru SEE)
(2008/63/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
după consultarea Comitetului pentru etichetare ecologică al Uniunii Europene,
întrucât:
(1)
Decizia 2002/231/CE a Comisiei din 18 martie 2002 de stabilire a criteriilor ecologice revizuite pentru acordarea etichetei ecologice comunitare pentru articole de încălțăminte și de modificare a Deciziei 1999/179/CE (2) expiră la 31 martie 2008.
(2)
Decizia 2002/255/CE a Comisiei din 25 martie 2002 de stabilire a criteriilor ecologice de acordare a etichetei ecologice comunitare pentru televizoare (3) expiră la 31 martie 2008.
(3)
Decizia 2002/272/CE a Comisiei din 25 martie 2002 de stabilire a criteriilor de acordare a etichetei ecologice comunitare pentru îmbrăcăminți de pardoseală rezistente (4) expiră la 31 martie 2008.
(4)
Decizia 2002/371/CE a Comisiei din 15 mai 2002 de stabilire a criteriilor de acordare a etichetei ecologice comunitare pentru produsele textile și de modificare a Deciziei 1999/178/CE (5) expiră la 31 mai 2008.
(5)
Decizia 2003/200/CE a Comisiei din 14 februarie 2003 de stabilire a unor criterii ecologice revizuite de acordare a etichetei ecologice comunitare pentru detergenți de rufe și de modificare a Deciziei 1999/476/CE (6) expiră la 29 februarie 2008.
(6)
Decizia 2003/287/CE a Comisiei din 14 aprilie 2003 de stabilire a criteriilor ecologice de acordare a etichetei ecologice comunitare pentru servicii de cazare pentru turiști (7) expiră la 30 aprilie 2008.
(7)
În conformitate cu Regulamentul (CE) nr. 1980/2000, a fost realizată o revizuire periodică a criteriilor ecologice, precum și a cerințelor de evaluare și verificare aferente, stabilite de aceste decizii.
(8)
Având în vedere diferitele etape ale procesului de revizuire a deciziilor menționate anterior, se impune prelungirea perioadei de valabilitate a criteriilor ecologice și a cerințelor, cu 12 luni, în cazul Deciziilor 2002/255/CE și 2002/371/CE, cu 18 luni, în cazul Deciziei 2003/287/CE, și cu 24 de luni, în cazul Deciziilor 2002/231/CE, 2002/272/CE și 2003/200/CE.
(9)
Întrucât obligația de revizuire în temeiul Regulamentului (CE) nr. 1980/2000 se referă numai la criteriile ecologice și la cerințele de evaluare și verificare, este necesar ca Deciziile 2002/231/CE, 2002/255/CE, 2002/272/CE, 2002/371/CE, 2003/200/CE și 2003/287/CE să rămână în vigoare.
(10)
Prin urmare, Deciziile 2002/231/CE, 2002/255/CE, 2002/272/CE, 2002/371/CE, 2003/200/CE și 2003/287/CE ar trebui modificate în consecință.
(11)
Măsurile prevăzute în prezenta decizie sunt conforme cu avizul comitetului instituit în temeiul articolului 17 din Regulamentul (CE) nr. 1980/2000,
ADOPTĂ PREZENTA DECIZIE:
Articolul 1
Articolul 5 din Decizia 2002/231/CE se înlocuiește cu următorul text:
„Articolul 5
Criteriile ecologice definite pentru categoria de produse «articole de încălțăminte», precum și cerințele de evaluare și verificare aferente rămân valabile până la 31 martie 2010.”
Articolul 2
Articolul 4 din Decizia 2002/255/CE se înlocuiește cu următorul text:
„Articolul 4
Criteriile ecologice pentru categoria de produse «televizoare», precum și cerințele de evaluare și verificare aferente rămân valabile până la 31 martie 2009.”
Articolul 3
Articolul 4 din Decizia 2002/272/CE se înlocuiește cu următorul text:
„Articolul 4
Criteriile ecologice definite pentru categoria de produse «îmbrăcăminți de pardoseală rezistente», precum și cerințele de evaluare și verificare aferente rămân valabile până la 31 martie 2010.”
Articolul 4
Articolul 5 din Decizia 2002/371/CE se înlocuiește cu următorul text:
„Articolul 5
Criteriile ecologice pentru categoria de produse «produse textile», precum și cerințele de evaluare și verificare aferente rămân valabile până la 31 mai 2009.”
Articolul 5
Articolul 5 din Decizia 2003/200/CE se înlocuiește cu următorul text:
„Articolul 5
Criteriile ecologice pentru categoria de produse «detergenți de rufe», precum și cerințele de evaluare și verificare aferente rămân valabile până la 28 februarie 2010.”
Articolul 6
Articolul 5 din Decizia 2003/287/CE se înlocuiește cu următorul text:
„Articolul 5
Criteriile ecologice pentru categoria de produse «servicii de cazare pentru turiști», precum și cerințele de evaluare și verificare aferente rămân valabile până la 31 octombrie 2009.”
Articolul 7
Prezenta decizie se adresează statelor membre.
Adoptată la Bruxelles, 20 decembrie 2007.